पाएं अपने शहर की ताज़ा ख़बरें और फ्री ई-पेपरडाउनलोड करें
समस्तीपुर। जिले की एक अदालत ने हत्या के मामले में शुक्रवार को चार लोगों को सश्रम आजीवन कारावास की सजा सुनाई। तृतीय अपर जिला एवं सत्र न्यायाधीश राधेश्याम सिंह की अदालत ने मामले में सुनवाई करने के बाद जिले के सरायरंजन थाना क्षेत्र के भोजपुर गांव निवासी प्रतिमा देवी की हत्या के मामले में गांव के ही संजय गिरि, मनोज गिरि, अमरजीत गिरि और रामबली गिरि को भारतीय दंड विधान की धारा 302, 307, 347 और 341 के तहत दोषी करार देने के बाद यह सजा सुनायी।
अदालत ने सभी दोषियों को पांच-पांच हजार रुपए का जुर्माना भी किया। दर्ज प्राथमिकी के अनुसार जिले के सरायरंजन थाना क्षेत्र के भोजपुरगांव में 25 अप्रैल 2012 को इन आरोपियों ने प्रतिमा देवी की लाठी-डंडे से हत्या कर दी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn